Чачсь 1951 ожоковонь 6 чистэ Кочкур буень Од Мурза велесэ тонавтыцянь семиясо. Эрзя. Армиясо служась радиотехнической войскасо локаторонь операторокс. Прядызе М. Е. Евсевьев лемсэ Мордовиянь педагогикань институтонть 1977 иестэ филологиянь факультетенть. Эри Од Мурза велесэ, косо колмонькемень вете иеть школасо тонавты эрзянь кель ды литература. Сёрмадсь-пурнась «Тиринь вал» тоневтнемань кирья-пусмо 6-це класснэнь, анокстась «Пингень гайть» (2004) историко-культорологической курс. Россиянь од учебникень сёрмадыцятьнень ютксо изнямонть кисэ 1995-це иестэ тензэ максозель Соросонь грант. Россиянь Сёрмадеень Сюлмавксонь член. Лиссть зярыя кирья-пусмо (книганзо): «Половт» повестезэ (1983), «Эрямодо надобия» (1991) сёрмадозь эрзянь кельсэ; «Ради братий своих» повестезэ (1986) ды «Поклонись борозде» романозо (1988) листь рузонь кельсэ. Эйсэст эрзянь сюпав кель, кирдиця-касыця сюжет, ютазь шкатнень домка содамочист. Эрьвань мельс туи «Сяткосо» печатазь «Маштомс инегуенть» ёвтнемазо. Мордовия Республикань Прявт Казязь лауреат.